
Scurtă, dare de sema, asupra excursiunii din basinul Dîmbovicioreî 

DE 

D-l ION SIMIONESCU 

Lucrare vresentatâ redacţiunel la 24 Octombrie curent. 



Mulţumită ajutorului, ce mi s'a dat din partea Academiei Române, am 
fost pus în posibilitate, să continuu studiul geologic asupra basenuluî 
Dîmbovicioreî. 

Regiunea cutrierată e mărginită : la nord de graniţa ţării către Tran- 
silvania, la est de masivul cristalin al Leoteî, la vest de acel al Alpilor 
Transilvaniei, iar la sud de apa Dragoslavelor. 

In rîndurile ce vor urma, me voiu încerca să dau s£mă de observările, 
ce le-am făcut mai mult pe teren, reservându-mî a reveni cât de curînd 
asupra amănunţimilor şi resultatuluî lucrărilor de laboratoriu. 

a). Morphologia terenului. Lăsând de opavte porţiunea din teren, ce se 
întinde în spre sud de apa Ghimbavuluî, restul ar putea fi asemenat cu 
un triunghiu, a cărei basă e în spre NE, iar vîrful în Rucăr. Linia, ce ar 
uni mijlocul baseî cu vîrful, ar fi o axă de depresiune, ce-şî găsesce prel 
lungirea în Transilvania între Rosenau şi Wolkendorf. Profilul schematic a- 
acesteî din urmă regiuni, dat de Busder (Sitzungsberichte der Wiener 
Akademie Bd. VI p. 608), s'ar putea aplica cu ore-carî modificări pînă 
la Rucăr. Laturile triunghiulare sunt mărginite de şiruri cristaline cu for- 
mele lor caracteristice, ce rare-orî au înălţimi maî mici de 1.500 m - Apoi 
urmeză o zonă^ de munţi calcaroşî cu înălţimi din ce în ceî mai mici cu 
cât se apropie de Rucăr. Mijlocul triunghiului, — regiunea de depresiune — 
e formată din un platou calcar în spre nord-est şi de scufundăturile, 
în cari se găsesce Rucărul şi Podul Dîmboviţei, despărţite între ele prin 
o crestă calcarosă (Possada). 

Acţiunea factorilor exteriori asupra rocelor uşor atacabile, se pote ur- 
mări în tote fasele eî. Aşa, acţiunea de erosiune a puhoielor asupra 
greşului conglomeratic a dat nascere stâlpilor înalţî din Valea cu ţepă, 
pe când curgerea apeî pe locurile cu înclinare mare aii format blocurile ro- 
tunjite la suprafaţă, ce caracteriseză împrejurimele Rucăruluî. Acţiunea apeî 
e maî evidentă în regiunea formată din calcar. Fenomenele resultate sunt 
aici mult maî variate. Pe vîrfurile gole ale munţilor nu rare-orî se observă 
rîglîiturî datorite curgerii continui a apeî (Karren). De-a-lungul cursului 
Dîmbovicioreî se pot vedea năruituri orizontale (Hohlungen) ori verticale 
Tafoni). Doline se găsesc pretutindeni; o bună parte din împrejurimile 
Pietrei Strunţilor aduc aminte unele locuri din Istria. 

Fenomenele hydrologice sunt caracteristice tuturor regiunilor calcar6se, 

In primul loc tote apele, ce trec prin calcar, curg prin nisce strîmtorî, 
cu pereţii înalţi şi drepţi, cu fundul aprope tot aşa de larg ca şi mar- 
ginea de sus. Dîmboviclora curge prin o asemenea strîmtore (Canon) 
aprope de la obîrşia eî şi pînă unde se varsă în Dîmboviţa. 

Maî totă apa, ce cade la suprafaţa terenuluî, intră în pămînt prin nu- 
merosele crăpături, ce presintă calcarul De aicî pîraîele, ce curg la supra- 
faţă, se întîlnesc numai acolo, unde calcarul e acoperit de pături maî mult 
ori mai puţin impermeabile (Valea Bîzneî, Isvorul, etc). Cele alte ptraîe sunt 
sub pămîntene şi se varsă în apele maî mari numai atunci, când o vale 
adîncă le taîe drumul. 

Fenomene de aceste se observă iarăşi în decursul Dîmbovicioreî. Apa 
pîrîuluî Rudăriţa, după ce a curs puţin la suprafaţă, dispare aprope în 
totalitate sub muntele Căpăţîna, spre a apărea ceva maî în sus de valea 
Urdeî, în mult maî mare cantitate. 

De apele subpămîntene depinde presenţa pescerilor. Pescera de la 
Dîmbovicidra e una din cele maî frumose pescerî din ţară. In ea sub 
o crustă subţire de calcar am găsit numerose oase de Ursus spelaeus 
Afară de acestă pesceră se maî găsesc încă şi altele. Aşa pe partea vestică a 
Pietrei Craiului, apoî Peştera Pleasceî lîngă Rucăr, acea a Ghimbavuluî, etc. 

b). Stratigrafia. Cele maî vechi roci întîlnite — exceptând şisturile cris- 
taline — sunt nisce calcarurî roşii cu amoniţi, cărora le sunt superpuşî cal- 
carurî cu crinoidî, apoî calcarurî tari cu lamelebranchiate [Pecten] şi al- 
tele gălbiî cu cremene. Intre fosilele culese, maî cu semă din cele de la 
basă, am recunoscut : 

Phylloceras tortisulcatmn 

Perisphinctes asemenea cu P. subtilis 

Aptychus 

Belemnites sp. 

Terebraîtda 

Rhyncotiella cu coste difurcate ca la Rh. defluxoides 
din Callovianul Carpaţilor nordici 
Phylloceras iorlisulcatum, dacă nu caracteriseză un teren, ne spune 
cu siguranţă că aceste calcarurî sunt maî vechi de cât cele din Stramberg, 
de 6re-ce acestă specie a fost găsită începend de la păturile de Klaus 
pînă în Tithon inferior. 

Timpul neprielnic m'a împedicat să me conving de presenţa Doggă- 
ruluîjn partea vestică a Pietreî Craiului aşa cum e indicat pe harta 
nouă a Ungari eî. 

Totuşî faptul, că d-1 Prof. Toula a găsit Posidonomya alpina (1) în 
nisce calcarurî gălbuî ce mi s'au părut identice cu cele din Valea Lu- 
puluî, nu ar esclude presenţa păturilor jurassice mijlocii. 



(1) Neues îahrbuch der Geologie, Miner, und Paleont. 1897. 

întinderea cea maî mare o are un calcar alb gălbuiu prin alte locuri ce - : 
nuşiu deschis, ori chiar roşietic. El formeză maî totă regiunea. Caracte- 
rul petrograflc nu e omogen. In unele locuri el e dolomitic, uşor sfărimi- 
cios, în alte locuri— aprope regulă — e compact şi străbătut de vine sub- 
ţiri de calcită. In legătură cu el stau numerose brecci (Giuvala, Valea 
Preotului, Valea Cheii, Piatra Crucii, etc). 

Caracteristic e presenţa în mijlocul mesei compacte de calcar, a unor 
conglomerate formate din resturi de Diceras ori gasteropode rotundite 
şi cimentate prin calcar (Coculeţ, Dîmboviciora). Asemenea conglome- 
rate sunt dese-ori întîlnite în păturile de Stramberg._ 

Calcarul e forte bogat în fosile. Greutatea cu care acestea pot fi scose 
este causa necunosceriî lor. 

Totuşi cu prilejul deschiderii unei nouî vărăriî, cât mai ales prin res- 
tabilirea şoselei" ce duce la peşteră, am putut strînge un numer însemnat 
de fosile, destul de bine păstrate ca să fie în parte determinabile. 

Din calcarul de la Dîmboviciora posed : 

Diceras (?\, Arca, Rhynconella, 
Ceritfrium, Sytophagus, Terebratula, 
Pylostoma, Pecten, Echinidl, etc. 

Vararia din Coculeţ mi-a dat 

Diceras, Nerinea, Patella. 

La suprafaţa calcarului de lîngă vamă am găsit — forte bine prepa- 
rate de atmosferă — - : 

Net inea } Lammelibran ch iaîe, 
Nerita, Echmidi {Cidaris probabil), 

Corali. 

Alte localităţi de unde am putut să maî adun sunt: Delul Sasului (Să- 
lătruc) ; Piatra Dragoslavelor, Vîrful Mateaşuluî, etc. 

Dintre Cephalopode am găsit numai un helemnites şi câte- va urme de 
Ammonites. 

O repede comparaţie a materialului adunat, cu cel din Stramberg, Ni- 
kolsburg, precum şi presenţa adeveratelor Diceras (Coculeţ) şi a con- 
glomeratelor mai sus pomenite, me fac să cred că în parte măcar a- 
ceste calcaruri sunt corespundătore păturilor de Stramberg. 

Neocomul din acestă localitate este de mult cunoscut, (cp, Gr. Stefă- 
nescu în Anuarul biurouluî geologic 1884). El e represintat prin marne, 
ce se rezimă pe calcar, cu care pare a fi în concordanţă (Valea Bizneî, 
Delul Sassuluî) şi e restrins la marginea sudică a platoului calcaric. In 
Valea Cheii şi apr6pc de obîrşia Dîmbovicioreî se întâlnesce pe mică 
întindere. Fosilele culese arată presenţa aprope a tuturor zonelor de la 
Valangian şi pînă în Barremian. Lista unei părţi din fosilele găsite 

anul trecut (1), sa mărit prin adăugarea unui numer din anu 1 acesla 
Printre aceste am recunoscut 

Bekmnites diîatatius Blaim. 

Belminites sp. 

Nautilus plicatus Titt. 

Crioceras dissimile d'orb. 

Crioceras sp. 

Fulchcllia Didayi d'orb. 

Acanihoceras cf. Albfechti- Austriac Hohen. 
Hoplites din grupa H. Treffryanns Korsten 
HopHtes » » H. regalis Bean (Pavlon). 
Dinţi de odontaspis. 

Cridsî superiore aparţin cu siguranţă greşurile micacee, tari din Podul 
Dîmboviţei şi Rucăr. In un loc indicat de d-1 Prof. T oul a (2) (Podul Chei) 
aceste greşuri 'mî-au dat o forte interesantă serie de fosile caracteristice 
Cenomanuluî inferior. D-1 dr. Fr. Kosmat, distinsul cunoscător al faunei 
cretaciculuî superior, a avut bunătatea să cerceteze materialul ce-1 posed 
uşurându-mî ast fel prin indicările ce mi le-a dat, determinarea prealabilă. 
In general d-sa a găsit o mare asemenare între fauna acesta şi cu cea 
din India (Ootatur group) asupra căreia a publicat câte-va lucrări de valore. 
Sunt representate : 

Stoliczkaia dispar d'orb. 

Ptizosia planulaia Sow. (multe exemplare) 

Pauzosia cfr. Austeni Sharpe 

Scaphites Meriani Pictet. 

Hamites armatus Sow. 

Hamites (Anisoceras) sp. 

Baculites Gandini Pictet. 

Nautilus sp. 

Interesant e presenţa unuî exemplar bine păstrat, care după caracte- 
rele exteriore (linia lobară ne putendu-se observa) s'ar asemena cu Ly- 
toceras [Gandryceras) Saeya Forbes, formă proprie numai depositelor 
din Orient (India, Japonia). Deasupra acestor greşuri fosilifere urmeză în 
basenul Rucăruluî marne nisipose cu foi de mică, în care am găsit bu- 
căţi de amoniţî, esclusînd ast-fel vrîsta lor terţiară. 

Greşurile se sprijină pe o puternică serie de conglomerate şi greşuri 
conglomeratice ce au o întindere orizontală forte mare. Ele formeză 
pământul în împrejurimele Rucăruluî, să întâlnesc în Podul Dîmboviţei, 
în Valea Cheii, Valea Urdeî, etc. Fosile nu se găsesc, afară de câţi- va spini 



(1) Verhandlungen der geol Reichanstalt 1897 No. 6 şi Buletinul societăţii de sciinţe 
fisice din Bucurescî. 

(2) Neues lahrb.uch der Mineralogie, Geologie und Paleont. 1897. ' 

de echinidi din Valea luî Andrieş. Din contra păturile cele mai inleri- 
6re, în contact imediat cu şisturile cristaline, formate din conglomerate 
caracteristice, mi-au dat o serie întregă de Gasteropode şi Brachiopode, 
a căror determinare va decide asupra vîrsteî păturilor, ce le sunt su- 
perpuse (1). 

In marnele, considerate ca miocenice (?), aşedate de o parte şi alta a 
Possadeî, nu mi-a fost cu putinţă să găsesc nimic hotărîtor asupra vîr- 
steî lor probabile. 

c). In privinţa tectonicei nu pot spune de cât convingerea, ce mi-am 
făcut'o din observările de pe teren. Studiul eî amănunţit va urma lu- 
crărilor de laborator. După tote probabilităţile, regiunea cercetată nu 
este alt ceva de cât prelungirea Klippelor («Klippen») din Nordul şi 
Nord-Estul Carpaţilor, îndreptăţind ast-fel părerea d-luî prof. Uhl ig, emisă 
asupra întindereî acestor fenomene (2). 

Avendu-se în vedere întinderea greşurilor luate ca cretacice superidre, 
brecciele numerose, ce apar la marginea calcarului, precum şi urmele de 
mişcări verticale ce se observă în multe locuri (Valea Frunţilor, Delul 
Sassuluî), apoi faptul că forte dese- ori să întîlnesc bucăţi enorme de cal- 
car (blocuri sau prelungiri din massa comună) înconjurate din tote păr- 
ţile de marne şi greşuri ale crideî superiore, tote aceste nu pot fi es- 
plicate de cât, că pe timpul mareî transgresiuni cenomane, aceste locuri 
suferise deja schimbări tectonice însemnate. 

Mişcările postume (maî mult tangenţiale) întîmplate în scorţa pămîn- 
tuluî şi cari au dat caracteristica direcţiuneî catenelor de munţi actuali, 
a dat şi aceste! regiunî o concordanţă de direcţiune cu prelungirea eî în 
Transilvania. Precum în munţii Persani, direcţiunea păturilor e NV-SW 
tot aşa şi aici se păstreză aceîaşî direcţiune, ce se pote observa numai 
acolo unde calcarul e stratificat. 



ANUNCIURI 

In numărul 3 al buletinului (anul al VI), pagina 294— 295, s'a publicat, 
numele subscriitorilor pentru statuia luî Lavoisier, ce urm£ză a se ridica 
la Paris. Suma totală se ridică la 1759 leî şi nu 1758 cum din er6re 
s'a pus acolo. 



(1) Găsirea acestui punct fosilifer (Valea luî Ecle) se datoresce conducătorului meu 
Ilie Grancea din Rucăr. 

(2) V. Iahrbuch der k. k. geol, Reichsanstalt 1890 şi Sitzungsberichte der K. Aka. 
demie der Wissenschaft în Wien 1897. 



